Јуна 1942. године постављен је за политичког комесара Омладинског батаљона, а потом за политичког комесара Трећег батаљона „Бајо Секулић“ Четврте пролетерске црногорске ударне бригаде. У борби на Купресу, августа 1942. године био је тешко рањен. После оздрављења, пребачен је у Четврту кордунашку бригаду где је обављао функцију руководиоца Политодјела бригаде. У борбама ове бригаде, био је два пута рањен - код Тржића, крајем 1942. и код Виводине, на Жумберку, почетком 1943. године. У пролеће 1943. године, после завршетка Четврте непријатељске офанзиве, Централни комитет Комунистичке партије Хрватске, постављен је за руководиоца Политодјела Седме банијске ударне дивизије. Са овом дивизијом учествовао је у борбама до краја рата.